Държавен вестник, бр. 23, 2017 г., стр. 31

БРОЙ  23	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВО  
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СТАНДАРТ
за изпълнение на защитни покрития на 
товарните нефтени танкове на танкери за 
суров нефт
(Приет с Резолюция MSC.288(87) на Комитета 
по морска безопасност на Международната 
морска организация на 14 май 2010 г. В сила 
за Република България от 1 януари 2012 г.)
Комитетът по морска безопасност,
Припомняйки член 28 (б) на Конвенцията 
за Международната морска организация от­
носно функциите на Комитета,
Отбелязвайки Правило II-1/3-11 на Меж­
дународната конвенция за безопасност на 
човешкия живот на море (SOLAS) от 1974 г. 
с измененията и допълненията (наричана 
по-долу „Конвенцията“), прието с Резолюция 
MSC.291(87), относно защитните покрития 
на товарните нефтени танкове на танкери за 
суров нефт,
Отбелязвайки още, че гореспоменатото 
Правило II-1/3-11 предвижда посочените 
в него защитни покрития да отговарят на 
изискванията на Стандарта за изпълнение 
на защитни покрития на товарните нефтени 
танкове на танкери за суров нефт (наричан 
по-долу „Стандарт за изпълнение на защитни 
покрития“),
Признавайки, че Стандартът за изпълне­
ние на защитни покрития, посочен по-горе, 
няма за цел да пречи на развитието на нови 
технологии, които предоставят алтернативни 
системи, 
След като разгледа на осемдесет и седмата 
си сесия текста на предложения Стандарт за 
изпълнение на защитни покрития,
1. Приема Стандарт за изпълнение на за­
щитни покрития на товарните нефтени танкове 
на танкери за суров нефт, текстът на който 
е даден в Приложението към настоящата 
резолюция;
2. Приканва Договарящите се правителства 
да имат предвид, че Стандартът за изпълнение 
на защитни покрития на товарните нефтени 
танкове на танкери за суров нефт влиза в 
сила на 1 януари 2012 г. с влизането в сила 
на Правило ІІ-1/3-11 на Конвенцията;
3. Отбелязва, че съгласно разпоредбите 
на Правило ІІ-1/3-11 на Конвенцията изме­
ненията на Стандарта за изпълнение на за­
щитни покрития са приети и влезли в сила 
в съответствие с разпоредбите на член VІІІ 
от настоящата Конвенция относно проце­
дурите за изменение на Приложението към 
Конвенцията с изключение на разпоредбите 
на глава I от него;
4. Изисква Генералният секретар да изпрати 
заверени копия на настоящата резолюция и 
текста на Техническите разпоредби, съдържащ 
се в Приложението, на всички Договарящи 
се правителства по Конвенцията;
5. Изисква още Генералният секретар да 
предаде копия на тази резолюция и нейното 
Приложение на Членовете на Организацията, 
които не са Договарящи се правителства по 
Конвенцията;
6. Приканва Правителствата да насърчават 
развитието на нови технологии с цел използ­
ване на алтернативни системи и постоянно да 
информират Организацията относно всички 
положителни резултати;
7. Решава да извършва прегледи и ако е 
необходимо, изменения на Стандарта за из­
пълнение на защитни покрития въз основа 
на придобития опит от неговото прилагане.
ПРИЛОЖЕНИЕ 
СТАНДАРТ ЗА ИЗПЪЛНЕНИЕ НА ЗАЩИТНИ 
ПОКРИТИЯ НА ТОВАРНИТЕ НЕФТЕ­НИ 
ТАНКОВЕ НА ТАНКЕРИ ЗА СУРОВ НЕФТ
1. ЦЕЛ
Настоящият стандарт определя техническите 
изисквания за минимален стандарт за изпълне­
ние на защитни покрития в товарните нефтени 
танкове по време на строителството на нови 
танкери за суров нефт.
2. ОПРЕДЕЛЕНИЯ
За целите на настоящия стандарт се прилагат 
следните определения:
2.1 Танкер за суров нефт съгласно определе­
нието в Анекс I на МАРПОЛ 73/78.
2.2 Точка на оросяване е температурата, при 
която въздухът се насища с влага.
2.3 ДСС (DFT) е дебелина на сухия слой.
2.4 Прах е общо наименование за свободни 
частици, които присъстват върху повърхност, 
подготвена за боядисване, породени в резултат 
от бластиране или други процеси за подготовка 
на повърхността или в резултат от действието 
на околната среда.
2.5 Шлайфане на ръбове е обработката на ръбо­
вете преди вторична подготовка на повърхността.
2.6 „Добро“ състояние е състояние с незна­
чително ръждясване на места съгласно опре­
делението в Резолюция А.744(18) за оценка на 
покритията на баластни танкове за танкери.
2.7 Твърдо покритие е покритие, което хими­
чески се преобразува по време на процеса на 
втвърдяване, или покритие, което изсъхва от 
въздуха и може да се използва с цел поддръжка. 
То може да бъде неорганично или органично.
2.8 МДСС (NDFT) е минимална дебелина на 
сухия слой. Правилото 90/10 означава, че 90 % 
от всички измервания на дебелината са по-го­
леми от или равни на МДСС, а нито едно от 
останалите 10 % измервания не е по-малко от 
0,9 × МДСС.